|  |  |
| --- | --- |
| Obrazloženje prijedloga financijskog plana za 2020.god. Rebalans II  ***CENTAR ZA ODGOJ I OBRAZOVANJE DJECE I MLADEŽI*** | |
| *Sažetak djelokruga rada* | Djelatnost Centra:   * odgoj i osnovno obrazovanje po posebnom programu (LMR) * predškolski odgoj (LMR; UMR; TMR) * srednje obrazovanje na razini niže stručne spreme * odgoj i obrazovanje umjereno (UMR) i teže (TMR) mentalno retardirane djece i mladeži. * radno osposobljavanje umjereno i teže MR djece i mladeži * odgoj, naobrazba i skrb za djecu s autističnim poremećajima * individualizirana senzomotorna stimulacija, rehabilitacija, socijalizacija, skrb i njega za djecu i mladež s višestrukim teškoćama (cerebralnom paralizom i utjecajnim teškoćama) * stručna pomoć i podrška odgoju i obrazovanju učenicima s teškoćama u razvoju u redovnom sustavu * edukacijsko – rehabilitacijska potpora učenicima s teškoćama u razvoju u OŠ u koje su integrirana djeca s posebnim potrebama * rehabilitacijski postupci u Centru   **U Centar je trenutno upisano 114 učenika, i to: 13 polaznika predškolskog odgoja, 29 učenika osnovne škole, 56 učenika odgojno obrazovnih skupina i 16 učenika srednje škole Centra.**  Školske godine 2016./2017. imao 116 je polaznika, školske godine 2017./2018. 119 polaznika, a školske godine 2018./2019. 112 polaznika.  Zgrada Centra datira iz 1888. godine. |
| *ciljevi* | Odgoj i obrazovanje učenika s teškoćama |
| *Zakonske i druge podloge* | Zakon o odgoju i obrazovanju, NN, br. 87/08., 86/09., 92/10., 90/11., 16/12., 86/12., 94/13., 152/14., 7/17., 68/18., 98/19., Zakon o ustanovama, (NN,br. 76/93., 29/97., 47/99., 35/08.), Zakon o proračunu (NN br.87/08.26/10), Pravilnik o proračunskim klasifikacijama (NN, br.26/10.), Pravilnik o proračunskom računovodstvu i računskom planu (NN br.114/10, 31/11 i 87/16), Upute za izradu proračuna lokalne(regionalne) samouprave za razdoblje 2015.-2017., Zakonu o fiskalnoj odgovornosti (NN 139/10 i 19/14) i Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (NN broj 78./11.), Godišnji plan i program rada škole, Školski kurikulum |
| *Ishodište i pokazatelji na kojima se zasnivaju izračuni i ocjene potrebnih sredstava za provođenje programa, odnosno aktivnosti i projekata* | * Odluka Ministarstva znanosti i obrazovanja o kriterijima za financiranje povećanih troškova prijevoza i posebnih nastavnih sredstava i pomagala te sufinanciranje prehrane učenika s teškoćama u razvoju u osnovnoškolskim programima za školsku godinu 2019./2020. (KLASA:602-02/19-08/00606, URBROJ:533-06-19-0001, Zagreb, 10. rujna 2019.); * Odluka Ministarstva znanosti i obrazovanja o kriterijima za financiranje povećanih troškova prijevoza i posebnih nastavnih sredstava i pomagala za školovanje učenika s teškoćama u razvoju u srednjoškolskim programima za školsku godinu 2019./2020. (KLASA:602-03/19-08/00409, URBROJ:533-06-19-0001, Zagreb, 10. rujna 2019.); * Suglasnost Ministarstva znanosti i obrazovanja za sufinanciranje povećanih troškova prijevoza za učenike s teškoćama u razvoju za školsku godinu 2019./2019. (KLASA:602-03/19-08/00558, URBROJ:533-06-19-0002, Zagreb, 13. listopada 2019.) – suglasnost se odnosi na 5 učenika koji se prevoze školskim kombi vozilom; * Suglasnost Ministarstva znanosti i obrazovanja za sufinanciranje povećanih troškova prijevoza za pratitelje učenika s teškoćama u razvoju za šk. god. 2019./2020. (KLASA:602-02/19-08/00814, URBROJ:533-06-19-0002, Zagreb, 13. listopada 2019.) – roditeljima se plaća individualni prijevoz vlastitim automobilom od kuće do škole i natrag x 2 * Suglasnost Ministarstva znanosti i obrazovanja za sufinanciranje povećanih troškova prijevoza za učenike s teškoćama u razvoju za šk. god. 2019./2020. (KLASA:602-02/19-08/00794, URBROJ:533-06-19-0002, Zagreb, 13. listopada 2019.) – suglasnost se odnosi na 5 učenika koje prevozi Udruga osoba s invaliditetom KŽ * Suglasnost ministarstva znanosti i obrazovanja za financiranje troškova posebnih nastavnih sredstava i pomagala za školovanje učenika s teškoćama u razvoju u srednjoškolskim programima (KLASA: 602-03/19-09/00133, URBROJ: 533-06-19-0002, Zagreb, 05. studenog 2019.) |
| *Obrazloženje programa, odnosno aktivnosti i projekata* | **PROGRAM A06 6000**  **OSNOVNO ŠKOLSTVO – ZAKONSKI STANDARD**  Decentralizirane funkcije osnovnog školstva odnose se na materijalne i financijske rashode, rashode za tekuće i investicijsko održavanje i rashode za nabavu proizvedene dugotrajne imovine i dodatna ulaganja na nefinancijskoj imovini |
| *Planirana sredstva* | **Financiranje materijalnih i financijskih rashoda 297.000 kn**  **Oprema (nabava nefin.imov.) 13.000 kn** |
| *Obrazloženje programa, odnosno aktivnosti i projekata* | **PROGRAM A06 6001**  **AKTIVNOST: A06 6001 A600002**  **Škola plivanja u Selcu**  VODILJA PROGRAMA: Škola nije otok – potrebna joj je potpora u proširivanju znanja  UVOD: Centar za odgoj i obrazovanje djece i mladeži u Karlovcu odgaja i obrazuje djecu s posebnim potrebama od predškolske dobi do 21. godine života. veći se dio naših učenika osposobljava za samostalan život i rad, a jedan dio samo za samostalan život. Socijalni status naših učenika, u pravilu, je vrlo nizak te najveći dio njih nije u prilici naučiti plivati. ustanovili smo da su naši učenici, u visokom postotku, neplivači. Svake je šk. god. 25 – 30 naših učenika polazilo Školu plivanja te je veći dio njih naučio plivati.Ostali su bar prvi put pristali da uđu u vodu i pokušaju plivati, što je za jedan dio naših učenika svakako uspjeh.  CILJ: Cilj ovog projekta je naučiti plivati što veći broj naših učenika od 4. do 8. razreda, te učenika skupina za UMR. U slijedećim godinama trebalo bi uključiti i dio polaznika predškolskog odgoja.  OBJAŠNJENJE CILJA: Cjelokupan rad s našim učenicima je rad na razvijanju njihovih preostalih sposobnosti, a sposobnost da nauče plivati je svakako jedna od njih. Stoga osjećamo obvezom da im to ponovno omogućimo. Osjećaj zadovoljstva i doživljaj uspjeha, koji će pri tom imati, znatno bi pospješio njihov opći razvoj i doprinio razvoju njihova samopoštovanja i stvaranju dobre slike o sebi.  NOSIOCI: Nosioci ovog programa su razrednici i učitelji tjelesno – zdravstvene kulture našeg Centra, te zainteresirani roditelji.  NAČIN RADA: Program se izvodi u Hostelu Karlovac u Selcu u rujnu, početkom šk. god., u trajanju pet dana.  PREDNOSTI: Ovakvim radom svladao bi se onaj dio programa tjelesno – zdravstvene kulture, koji u postojećim uvjetima nije moguće realizirati. U takvim uvjetima bi se pospješila komunikacija učenika međusobno, te učenika i učitelja, zatim roditelja s učenicima i učiteljima, a napose i roditelja međusobno. |
| ***Izvještaj o postignutim ciljevima i rezultatima aktivnosti i projekta u prethodnoj godini*** | IZVJEŠĆE O ŠKOLI PLIVANJA  SELCE – 28. 6. – 1. 7. 2019. g.  U „Školi plivanja“ u Selcu boravilo je 24 učenika našeg Centra, od čega 10 učenika OŠ, 5 učenika SŠ i 9 učenika polaznika odgojno obrazovnih skupina Centra. Voditelji su bili S. Mahečić (med. sestra), D. Cedilak (prof. kineziologije), D. Ribar (prof. kineziologije), E. Graho (prof. reh.) i Dubravka Lenuzzi (prof. reh.).  Projekt je realiziran u periodu od 28. 6. do 1. 7. 2019., učenici su bili smješteni u Hostelu Karlovac a projekt je u cijelosti plaćen sredstvima iz proračuna Grada Karlovca.  Učenici Centra, obuhvaćeni ovim projektom, većinom su iz socijalno depriviranih obitelji i nemaju mogućnosti boravka na moru. Dio učenika su loši plivači ili neplivači i Školom plivanja im je omogućeno svladavanje vještine plivanja i rješavanje straha od vode kroz igre i zabavu s vršnjacima. Prednosti zajedničkog boravka na moru su druženje kroz sportske sadržaje (nogomet, košarka, vaterpolo, badminton, ples), osamostaljivanje i primjena naučenih vještina u novim situacijama, briga o sebi i svojim stvarima i pomoć drugima, te time jačaju svoje samopouzdanje i samostalnost. Ove godine, zajedničkim boravkom u hostelu, uspostavili smo poznanstva sa osobama s intelektualnim teškoćama iz Slovenije i BiH.  Od 24 učenika, 12 ih je poboljšalo tehniku plivanja, 9 učenika su početni plivači a 3 učenika je svladavalo strah od vode.  Od 25 prijavljenih i potpisanih suglasnosti roditelja, jedan učenik nije mogao u Školu plivanja. |
| *Ishodište i pokazatelji na kojima se zasnivaju izračuni i ocjene potrebnih sredstava za provođenje programa, odnosno aktivnosti i projekata* | Sredstva za potrebe Škole plivanja planiraju se temeljem troškova prethodnih godina i broja djece uključene u projekt, te iznose 20.000,00 kn.  **Zbog situacije s COVID-19 trenutno nije u planu provođenje ovog projekta pa su planirani rashodi po Rebalansu I 0,00 kn.** |
| *Obrazloženje programa, odnosno aktivnosti i projekata* | TEKUĆI PROJEKT: A06 6001 600007 / *PROGRAM A06 6000*  *OSNOVNO ŠKOLSTVO – ZAKONSKI STANDARD zbog COVID-19*  PREVENTIVNI PROGRAM  U Centru se provodi odgoj, obrazovanje i rehabilitacija za učenike s teškoćama u učenju i razvoju, u programu OŠ i SŠ od 7. do 21g. Preventivni sadržaji i aktivnosti prilagođavaju se individualnim sposobnostima i mogućnostima, zdravstvenim i utjecajnim teškoćama učenika, potrebama razrednih odjela (RO u OŠ i SŠ) gdje se učenici osposobljavaju za samostalan život i rad, kao i potrebama odgojno obrazovnih skupina (OOS u OŠ), gdje se učenici osposobljavaju za samostalan život. Od šk. god. 2018./19., Centar radi u jutarnjoj smjeni u svim programima, priprema za novu šk. god. započela je u siječnju, 2018. Za potrebe preventivnog programa i rada s roditeljima i učiteljima – mapa stručnog tima sa svim podatcima o učenicima i zdravstvenim i psihosocijalnim potrebama učenika i obitelji je u funkciji longitudinalnog praćenja učenika tijekom školovanja.  S obzirom na različite vrste primarnih i utjecajnih teškoća, specifične uvjete rasta i razvoja učenika, preventivne aktivnosti različite vrste i razine zajedno se primjenjuju s odgojno - obrazovnim i rehabilitacijskim postupcima. Centar planira ostvarivanje Preventivnog programa grada Karlovca kroz slijedeće  aktivnosti i sadržaje u svrhu ublažavanja nepovoljnih činitelja i poticanja i jačanja zaštitnih činitelja razvoja i prilagodbe učenika, uz intenzivni timski, multidisciplinarni pristup radu s roditeljima i učiteljima.  U aktivnosti Preventivnog programa prema zdravstvenim dg. učenika, ukupno 51 učenik – namjenski se provodi suradnja stručnog tima s liječnikom šk. medicine.  Ciljevi realizacije programa:  poboljšanje razvoja komunikacije i suradnje roditelj – dijete, roditelj – škola, osnaživanje djece i mladih za razvoj osnovnih osobnih i socijalnih vještina, smanjivanje nasilja i neprihvatljivog ponašanja među djecom, ublažavanje poteškoća doživljavanja i ponašanja, zdravstveno socijalna potpora roditeljima i učenicima za individualne razvojne potrebe učenika.  I dalje je intenzivna potreba rada s roditeljima djece i mladih kroz individualna, timska savjetovanja i radionice za roditelje po slijedećim temama, p.p. za roditelje svih učenika COODM-a – 101 učenika: 1. Poznajemo li svoje dijete?, 2. Roditeljski odgojni stilovi, 3. Komunikacija, za roditelje učenika od 1.- 8. r. OŠ , 1 - 10. OOS,  1. - 3. r. SŠ.  Za učenike od 1.- 4. R. OŠ i 1. - 4. OOS (38 učenika)  provode se radionice : Neverbalna komunikacija, Slušanje, „Ja“ poruke, Izražavanje emocija,  za učenike 5.- 7. OOS (16 učenika) radionice na temu:  Što osjećamo, što činimo, što govorimo?; za učenike 7./8. r. i SŠ (1.-3. R. SŠ – 21 učenika) : Komunikacija, Slušanje – neslušanje,  „TI“ poruke- „JA“ poruke, Definicija pojma povjerenje; Osoba od povjerenja u školi»  Za potrebe učitelja provodi se individualna i timska suradnja i savjetovanje  na temu zdravstvenih, razvojnih, odgojnih i osobnih potrebe učenika i razrednih odjela – upoznavanje s odrednicama razvoja, zdravstveno socijalnim potrebama, specifičnostima teškoća u učenju, ponašanju i razvoju, poticanje psihosocijalnog razvoja, komunikacije, vršnjačke podrške u druženju, učenju, igri – kroz timske sastanke, praćenje učenika i organizaciju aktivnosti.  . |
| *Zakonske i druge podloge na kojim se zasnivaju programi* | Preventivni program Grada Karlovca |
| *Izvještaj o postignutim ciljevima i rezultatima aktivnosti i projekta u prethodnoj godini* | Prema zaključcima i odlukama RV, UV, stručnih kolegija, broju aktivnosti, odazivu roditelja na suradnju, savjetovanja i radionice, popratnoj dokumentaciji učenika i odjela – i dalje se održava trend smanjenja sukoba, rehabilitacije većih teškoće doživljavanja i ponašanja, zadovoljavajuća komunikacija učenika s učenicima i odraslima, zdravstveno socijalna podrška učenicima i obiteljima.  U svrhu selektivne prevencije realizirani su ciljani dogovori i savjetovanja za potrebe 52 učenika, svih odjela. U općim preventivnim aktivnostima sudjelovalo je 78 roditelja, u individualnim savjetovanjima 52 roditelj. Radionice za učenike: 1. Neverbalna komunikacija – 38 učenik od 1.- 4.r. OŠ, 1.-.4. OOS u OŠ, 2. Što osjećamo, činimo, što govorimo? – 16 učenika 5.-7. OOS u OŠ, 3. i 4. Komunikacija i Osoba od povjerenja u školi –21 učenik 7./8.r. OŠ i SŠ.  Radilo se na satovima razrednika u razrednim odjelima OŠ i SŠ, na satovima socijalizacije i komunikacije u OOS OŠ. Aktivnosti provode prof. edu.reh. i s.s. psiholog koji su prošli edukaciju u okviru PP Grada Karlovca, za ostale oblike rada se uključuju razrednici - prof. edu.reh. i članovi stručnog tima. |
| *Ishodište i pokazatelji na kojima se zasnivaju izračuni i ocjene potrebnih sredstava za provođenje programa, odnosno aktivnosti i projekata* | Troškovi:  Rashodi za materijal i energiju – materijal za radionice  2.000 kn  Iznimno zbog situacije s COVID-19 preventivni program financirat će se iz DEC-a - PROGRAM A06 6000  OSNOVNO ŠKOLSTVO – ZAKONSKI STANDARD. Sredstva su sadržana u navedenom iznosu DEC 302.000 kn |
| *Obrazloženje programa, odnosno aktivnosti i projekata* | **PROGRAM A06 6003**  **Projekt: A06 6003 T600004**  **Pomoć za sufinanciranje programa djece s teškoćama**  Djeca koja polaze predškolske skupine Centra su djeca s različitim teškoćama u razvoju koja trebaju pomoć defektologa, logopeda i ostalih stručnjaka. Nerijetko dolaze iz udaljenijih dijelova karlovačke županije. Grad Karlovac osigurava sredstva za prehranu djece te za prijevoz djece koja imaju prebivalište u gradu Karlovcu. |
| *Ishodište i pokazatelji na kojima se zasnivaju izračuni i ocjene potrebnih sredstava za provođenje programa, odnosno aktivnosti i projekata* | Sporazum o sufinanciranju programa predškolskog odgoja i obrazovanja djece s teškoćama u razvoju za 2020. godinu.  **Rashodi za materijal i energiju – prehrana 17.000 kn**  **Ostale naknade građanima i kućanstvima (prijevoz) 5.000 kn** |
| *Obrazloženje programa, odnosno aktivnosti i projekata* | ***PROGRAM: A08 8000***  ***TEKUĆI PROJEKT: A08 8000 T800012***  ***Pomoć za sufinanciranje djece s posebnim potrebama***  ***PREDŠKOLSKI ODGOJ UČENIKA S TEŠKOĆAMA***  ***CILJ PREDŠKOLSKOG ODGOJA I NAOBRAZBE***  Cilj predškolskog odgoja i naobrazbe djece predškolske dobi s mentalnom retardacijom, s većim teškoćama u razvoju je sistematski razvoj brige o sebi, spoznaje, motorike, komunikacije, emocionalno-socijalnog ponašanja, te igre da se postigne što veći stupanj samostalnosti koja će doprinijeti boljoj integraciji u svakodnevni život.  **Program obuhvaća djecu s intelektualnim poteškoćama i većim teškoćama u razvoju u dobi od 4 – 7 godina** koja bi nakon završenog predškolskog odgoja nastavila osnovnoškolsko obrazovanje u redovnoj osnovnoj školi ili u našem Centru po programu koji odgovara njihovim intelektualnim mogućnostima i sposobnostima.  Program obuhvaća djecu s područja Grada Karlovca, Županije karlovačke, a po potrebi i šire.  KARAKTERISTIKE PROGRAMA  Predškolski odgoj i obrazovanje odvija se sukladno Programu predškolskog odgoja, naobrazbe i skrbi djece s mentalnom retardacijom s većim teškoćama u razvoju Ministarstva znanosti, obrazovanja i športa RH.  Program ima **razvojni karakter** što podrazumijeva da svako dijete polazi program od njegovih osnova bez obzira na kronološku dob i dosiže razinu u skladu sa svojim mogućnostima intelektualnog, senzo-motoričkog, govornog i socijalnog razvoja.  Program ima **okvirni karakter** – na temelju njega izrađuju se individualizirani programi, prilagođeni karakteristikama i potrebama svakog pojedinog djeteta.  Program ima **funkcionalni karakter** jer je krajnji cilj stavljanje u funkciju svih aspekata dječje ličnosti; od razvoja senzo-motorike, razvoja komunikacije govora, razvoja kreativnosti, vođenje brige o sebi, razvijanje saznanja o sebi, te socijalizaciji, kako bi se stvorile osnove, nakon završenog predškolskog tretmana, za uvođenje djece u primjerene programe odgoja i obrazovanja u skladu s njihovim intelektualnim mogućnostima. |
| *Zakonske i druge podloge na kojim se zasnivaju programi* | Suglasnost na Program odgojno – obrazovnog rada s djecom predškolske dobi s posebnim potrebama (teškoćama u razvoju) pri Centru za odgoj i obrazovanje djece i mladeži Karlovac u Karlovcu (Ministarstvo znanosti, obrazovanja i športa, Klasa: 601-02/06-03/00084, Ur.br.: 533-10-06-5, od 16.05.2006.)  Rješenje Centru za odgoj i obrazovanje djece i mladeži, Karlovac o početku obavljanja djelatnosti odgojno obrazovnog rada s djecom predškolske dobi s posebnim potrebama (Ured državne uprave u Karlovačkoj županiji, Služba za društvene djelatnosti, Odsjek za društvene djelatnosti, Klasa: UP/I –601-02/06-01/0001,  Ur.br.:2133-05-01/00-07-6, od 03.05.2007.)  Suglasnost na poludnevni program za djecu predškolske dobi s posebnim zdravstvenim potrebama u organizaciji Centra za odgoj i obrazovanje djece i mladeži u Karlovcu (Ministarstvo znanosti, obrazovanja i sporta, Klasa:601-02/1503/00523, Ur.br.:533-25-15-0005, od 29.09.2015.) |
| *Izvještaj o postignutim ciljevima i rezultatima aktivnosti i projekta u prethodnoj godini* | **Broj djece koja polaze programe kreće se u prosjeku 12-14 ovisi o vrsti i stupnju poteškoća ponekad i više.** Podijeljeni su u dvije skupine - mlađu predškolsku skupinu i predškolu (u koju su uključena djeca s odgodama školovanja od godine dana). Predškolski program za mlađe dobne skupine traje do 8 sati, te predškole 5 sati. Djeca su obuhvaćena kompletnom rehabilitacijom: defektološkom, logopedskom, kineziterapijom, radom senzornog terapeuta. **Program predškole godišnje završi do 5-ero djece.**  Svake godine nakon završenog našeg programa predškole jedno do dvoje djece uključuje se u redovne programe školovanja, a druga u neke oblike ponuđene u našem Centru, dakle u prosjeku 70-80 % djece uključuje se u neki od naših programa dok se ostatak uključuje u redovne programe redovnih škola. |
| *Ishodište i pokazatelji na kojima se zasnivaju izračuni i ocjene potrebnih sredstava za provođenje programa, odnosno aktivnosti i projekata* | financiranje predškolskog odgoja 400,00 odnosno 600,00 kn mjesečno po polazniku (8 rata) prema slijedećim odlukama:  Odluka Ministarstva znanosti i obrazovanja o sufinanciranju programa javnih potreba u predškolskom odgoju i obrazovanju  Odluka Ministarstva znanosti i obrazovanja o financijskom planu raspodjele sredstava namijenjenih sufinanciranju obveznog programa predškole za djecu predškolske dobi koji se ostvaruju u dječjim vrtićima i ustrojbenim jedinicama pri osnovnim školama koje provode programe predškole  **Planirani su ukupni prihodi i izdaci u iznosu 39.000 kn**   * **Naknade troškova zaposlenima - Stručna usavršavanja 9.000 kn** * **Rashodi za materijal i energiju - Nabava nastavnog materijala i specijalizirane didaktike za redovne aktivnosti, kineziterapiju i senzornu terapiju 14.000 kn** * **Oprema - računalna oprema, sportska oprema (kineziterapija) te specijalizirane opreme 8.000 kn** * **Knjige – stručna literatura 2.000 kn** * **Programi – edukativni 6.000 kn** |

Struktura proračuna prema osnovnoj klasifikaciji 2020-2022.

|  |  |  |  |
| --- | --- | --- | --- |
|  | **Plan 2020.** | **Projekcija 2021.** | **Projekcija 2022.** |
| PRIHODI UKUPNO | 7.587.473 | 6.979.900 | 6.979.900 |
| PRIHODI POSLOVANJA | 7.583.473 | 6.975.900 | 6.975.900 |
| PRIHODI OD NEFINANCIJSKE IMOVINE | 4.000 | 4.000 | 4.000 |
| RASHODI UKUPNO | 7.746.602 | 6.979.900 | 6.979.900 |
| RASHODI POSLOVANJA | 7.571.023 | 6.920.700 | 6.920.700 |
| RASHODI ZA NEFINANCIJU IMOVINU | 175.579 | 59.200 | 59.200 |
| RAZLIKA - VIŠAK/MANJAK | -159.129 | 0 | 0 |
|  |  |  |  |
|  | **Plan 2020.** | **Projekcija 2021.** | **Projekcija 2022.** |
| **VIŠAK/MANJAK IZ PRETHODNE GODINE** | 159.129 | 0 | 0 |
|  |  |  |  |
|  | **Plan 2020.** | **Projekcija 2021.** | **Projekcija 2022.** |
| **PRIMICI OD FINANCIJSKE IMOVINE I ZADUŽIVANJA** | 0 | 0 | 0 |
| **IZDACI ZA FINANCIJSKU IMOVINU I OTPLATE ZAJMOVA** | 0 | 0 | 0 |
| **NETO FINANCIRANJE** | 0 | 0 | 0 |
|  |  |  |  |
| **VIŠAK/MANJAK + NETO FINANCIRANJE** | 159.129 | 0 | 0 |

**......**

Ravnatelj: Volodymyr Kubinskyy

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Karlovac, 1.9.2020.